  Майя Бывальцева 21-тӥ пӧсьтолэзе Ижкарын гудыръяса зол зорыны, йӧ уськытыны быгатоз. Со сярысь ивортӥзы муниципалитетлэн пресс-службаяз. Тодэ вайытом, Удмуртиысь Гидрометцентрысь куазез эскерисьёс «кезьытскон» сярысь алӥзы, элькунэ со 22–23 пӧсьтолэзе вуоз: нуназе +23 градусозь гинэ луоз. Ижкарлэн пресс-службаез ивортэмъя, туннэ, 21-тӥ пӧсьтолэзе, куазь уродмыны быгатоз, солы луонлык 23 часозь возиськоз. Кар тӧрлыкъёс озьы ик ало, зол зорыку куд-ог интыосын трос ву люкаськыны быгатоз шуыса. Сыӵе кышкытлык кылдыны быгатэ:  — Орджоникидзе урамын («Нефтемаш» завод азьын);  — Ленин урамын (152 номеро юрт вӧзын);  — Вормонлы 40 ар урамын (138 номеро юрт вӧзын);  — Чугуевский но К. Маркс урамъёс вожын;  — Петров урам — Т. Барамзина урам («Зебра» вузкаронни вӧзын);  — Союзной урам («Метро» вузкаронни палан);  — Киров урам (Подборенка шур вӧзын);  — ВЛКСМ-лы 50 ар — Холмогоров урам («Талисман» вузкаронни уллапалан);  — Глинка урам;  — Новостроительной урам,29  — Гагарин урам. Зор ву кошкон пасьёс ӵоксаськем сярысь Ижкарысь благоустройствоя но сюрес возёсъя ёзэслэн уен-нуналэн ужась диспетчер службаяз 78-72-78 номеръя жингыртыны кулэ. Тегъёс: Ижкар Удмуртия куазь сюресъёс  